इंग्लैंड के खिलाफ साउथैम्टन में खेले जा रहे चौथे टेस्ट मैच में भारतीय गेंदबाजों ने शुरू से ही पकड़ बना ली है। दिन के पहले सेशन में ही भारत के गेंदबाजों ने 50 रन के अंदर इंग्लैंड के चार बल्लेबाजों को पवेलियन भेजा। इसमें टीम के सबसे अनुभवी गेंदबाज ईशांत शर्मा का भी अहम योगदान रहा जिन्होंने कप्तान जो रूट का विकेट झटका। रूट का विकेट लेने के साथ ही टेस्ट करियर में ईशांत ने खास मुकाम हासिल कर लिया है।